बीजेपी गलियारे में इस बात की भी चर्चा करने वालों की कमी नहीं है कि शीर्ष नेतृत्व नीतीश कुमार की बात को मानकर एक कदम पीछे हट सकती है. बीजेपी के नेता बताते हैं कि राष्ट्रीय नेतृत्व की चाहत है कि किसी भी स्थिति में अगले महाभारत में बिहार में 2014 चुनाव परिणाम को रिपीट ही नहीं बल्कि बीट करना है. तब एनडीए ने नीतीश कुमार के विरोध के बाद भी 31 सीटों पर फतह हासिल की थी. ‘इस निर्धारित लक्ष्य को हासिल करना तभी संभव है जब एनडीए एकजुटता के साथ राजनीतिक दुश्मन पर अटैक करेगा'. ऐसा कहना है बीजेपी के एक कद्दावर नेता का.